તેથી, પરિણામોનો વિચાર કે પરવા કર્યા વગર અદાલતો દ્વારા આ સિદ્ધાંતની અવારનવાર અવજ્ઞા થતી જોવી, ખરેખર અફસોસની વાત કહેવાય. ખાસ કરી, હાલના બે હાઈ-પ્રોફાઇલ કેસના રિપોર્ટિંગ વિશે કોર્ટ દ્વારા મીડિયાને મોંઢે હાથ દેવાનો હુકમ એટલે કે “ગેગ ઓર્ડર્સ" આપવામાં આવ્યો, જે ઘણું ચિંતાજનક છે. એના તાજેતરના દાખલા છે: સોહરાબુદ્દીન શેખ અને અન્યની હત્યા માટે અનેક પોલીસ અધિકારીઓની ફોજદારી કાર્યવાહીનો મુકદ્દમો, તેમ જ અલ્હાબાદ હાઈકોર્ટમાં ઉત્તરપ્રદેશના મુખ્ય પ્રધાન યોગી આદિત્યનાથના નફરતભર્યા ભાષણ સંદર્ભે ફરિયાદની મંજૂરી વિશે લેખીત અરજીનો મુકદ્દમો. હાઈ-પ્રોફાઇલ કેસની વ્યાખ્યા ગમે તે કરીએ, આ બંને મુકદ્દમા એવા જ છે, જેમના ચુકાદામાં આમ જનતાને ભારે રસ હોય.